ЗАПОВЕД

**№ ПО-09-…….…/ ………………..2021 г.**

На основание чл. 62 от Административно - процесуалния кодекс, чл. 3, ал. 4 от Устройствения правилник на Областните дирекции „Земеделие” (обн. ДВ, бр. 7 / 26.01.2009 г.), чл. 37в, ал. 4 от Закона за собствеността и ползването на земеделските земи /ЗСПЗЗ/, чл. 75а, ал.1 от Правилника за прилагане на закона за собствеността и ползването на земеделските земи /ППЗСПЗЗ/ и във връзка с изготвения доклад от Комисията, назначена със Заповед № РД-04-120/02.08.2021г., на Директора на ОД „Земеделие”- гр. Добрич, изменена със Заповед № РД-04-120-1/27.08.2021г. на Директора на ОД „Земеделие”- гр. Добрич и допълнителни указания до комисиите със Заповед № РД-04-121/02.08.2021г. на Директора на ОД „Земеделие”- гр. Добрич, молба с вх. № РД-12-05-582/06.12.2021г., молба с вх. № РД-12-05-583/06.12.2021г., писмо с вх.№ РД-12-05-593/14.12.2021г. от Началника на ОСЗ Тервел и доклад на Комисията по чл.37в, ал.1 от ЗСПЗЗ, приложено споразумение с отстранените технически грешки за землището на **с. Коларци ЕКАТТЕ 38025**, общ. Тервел, обл. Добрич.

**И З М Е Н Я М**

Заповед **№ ПО-09-343/01.10.2021 г.,** с която са разпределени масивите за ползване в землището на **с. Коларци ЕКАТТЕ 38025**, общ. Тервел, обл. Добрич и чиято неразделна част са окончателният регистър, регистър на имотите по чл.37в, ал.3, т.2 от ЗСПЗЗ и карта на ползването, поради констатирана техническа грешка, изразяваща се неправилно отразяване на двама ползватели и техните площи в споразумението. Изменението **не засяга** общата площ на споразумението, земите по чл.37в, ал.3, т.2, както и другите ползватели.

След изменението на заповедта, в споразумението, което е неразделна част от Заповед № ПО-09-343/01.10.2021 г, **да се чете следното:**

**Под т. 6 в споразумението се добавя ползвател ЕТ „ГЕЛЕНА-ГЕОРГИ ДИМИТРОВ“ с площ на имоти ползвани на правно основание 635,779 дка**

**За ползвател ЕТ “РАМИНА-РАДИ РАДЕВ“ да се чете площ на имоти ползвани на правно основание 0,000 дка.**

В останалата си част Заповед **№ ПО-09-343/01.10.2021 г.** и споразумението, като неразделната част от нея**,** остават непроменени.

Заповедта може да бъде обжалвана по реда на Административнопроцесуалния кодекс, в 14-дневен срок от публикуването ѝ на електронната страница на Областна дирекция „Земеделие”- гр. Добрич.

Копие от заповедта да бъде връчено на началника на ОСЗ Тервел, кмета на с. Коларци и кмета на община Тервел.

**инж. ДЕСИСЛАВА ИВАНОВА**

*Директор ОД “Земеделие”*

.